CELEX: 52021DP0232
Language: lv
Date: 2021-05-18 00:00:00
Title: Eiropas Parlamenta lēmums par iebildumu neizteikšanu pret Komisijas 2021. gada 24. marta deleģēto regulu, ar kuru Deleģētās regulas (ES) Nr. 1003/2013 un (ES) 2019/360 groza attiecībā uz gada uzraudzības maksām, ko Eiropas Vērtspapīru un tirgu iestāde iekasē no darījumu reģistriem par 2021. gadu (C(2021)01874 – 2021/2617(DEA))

12.1.2022   
            
            
               LV
            
            
               Eiropas Savienības Oficiālais Vēstnesis
            
            
               C 15/249
            
         
      P9_TA(2021)0232
      Iebildumu neizteikšana pret deleģēto aktu: gada uzraudzības maksas, ko EVTI iekasē no darījumu reģistriem par 2021. gadu
      Eiropas Parlamenta lēmums par iebildumu neizteikšanu pret Komisijas 2021. gada 24. marta deleģēto regulu, ar kuru Deleģētās regulas (ES) Nr. 1003/2013 un (ES) 2019/360 groza attiecībā uz gada uzraudzības maksām, ko Eiropas Vērtspapīru un tirgu iestāde iekasē no darījumu reģistriem par 2021. gadu (C(2021)01874 – 2021/2617(DEA))
      (2022/C 15/38)
      
         Eiropas Parlaments,
      
                  —
               
               
                  ņemot vērā Komisijas deleģēto regulu (C(2021)01874),
               
            
                  —
               
               
                  ņemot vērā Komisijas 2021. gada 25. marta vēstuli, kurā tā lūdz paziņot, ka Parlaments neizteiks iebildumus pret deleģēto regulu,
               
            
                  —
               
               
                  ņemot vērā Ekonomikas un monetārā komitejas 2021. gada 11. maija vēstuli Komiteju priekšsēdētāju konferences priekšsēdētājam,
               
            
                  —
               
               
                  ņemot vērā Līguma par Eiropas Savienības darbību 290. pantu,
               
            
                  —
               
               
                  ņemot vērā Eiropas Parlamenta un Padomes 2012. gada 4. jūlija Regulu (ES) Nr. 648/2012 par ārpusbiržas atvasinātajiem instrumentiem, centrālajiem darījumu partneriem un darījumu reģistriem (1) (ETIR), un jo īpaši tās 72. panta 3. punktu un 82. panta 6. punktu,
               
            
                  —
               
               
                  ņemot vērā Eiropas Parlamenta un Padomes 2015. gada 25. novembra Regulu (ES) 2015/2365 par vērtspapīru finansēšanas darījumu un atkalizmantošanas pārredzamību un ar ko groza Regulu (ES) Nr. 648/2012 (2), un jo īpaši tās 11. panta 2. punktu un 30. panta 5. punktu,
               
            
                  —
               
               
                  ņemot vērā Reglamenta 111. panta 6. punktu,
               
            
                  —
               
               
                  ņemot vērā Ekonomikas un monetārās komitejas ieteikumu lēmumam,
               
            
                  —
               
               
                  ņemot vērā to, ka netika izteikti iebildumi Reglamenta 111. panta 6. punkta trešajā un ceturtajā ievilkumā noteiktajā termiņā, kurš beidzās 2021. gada 18. maijā,
               
            
                  A.
               
               
                  tā kā Eiropas Vērtspapīru un tirgu iestāde (EVTI) piešķir darbības atļaujas darījumu reģistriem un uzrauga to atbilstību attiecīgajām regulatīvajām prasībām; tā kā darījumu reģistri maksā EVTI vienreizēju reģistrācijas maksu un gada uzraudzības maksu; tā kā kopš 2021. gada 1. janvāra Savienības darījumu reģistru situācija ir ievērojami mainījusies, jo tikai divi no četriem darījumu reģistriem, kas atradās Apvienotajā Karalistē pirms 2021. gada 1. janvāra, ir nodevuši savu uzņēmējdarbību Savienībai, lai turpinātu sniegt pakalpojumus Savienībā, izveidojot jaunas struktūras Savienībā, kā rezultātā maksu aprēķināšanas metodes ir kļuvušas nesaderīgas ar dominējošajiem principiem šādu maksu aprēķināšanā;
               
            
                  B.
               
               
                  tā kā, lai nodrošinātu, ka visi Savienības darījumu reģistri maksā uzraudzības maksas, kas ir proporcionālas to faktiskajam apgrozījumam Savienībā 2021. gadā, katrā no abām deleģētajām regulām ir iekļauts jauns pants, kurā paredzēts īpašs atsauces periods piemērojamā apgrozījuma aprēķināšanai, kas jāizmanto, aprēķinot gada maksas, kuras darījumu reģistri maksā EVTI 2021. gadā, lai labāk atspoguļotu izmaiņas, ar kurām saskaras Savienības darījumu reģistru vide;
               
            
                  C.
               
               
                  tā kā deleģētajai regulai būtu jāstājas spēkā steidzamības kārtā, lai nodrošinātu Savienības darījumu reģistriem uzticamu juridisko pamatu darbībai un nepieciešamo skaidrību budžeta plānošanā un pēc iespējas samazinātu jebkādu iespējamo ietekmi uz to darbību, ko rada atšķirīgs aprēķins salīdzinājumā ar 2020. gadu,
               
            
               
                  1.
               
               
                  paziņo, ka neizsaka iebildumus pret deleģēto regulu;
               
            
               
                  2.
               
               
                  uzdod priekšsēdētājam šo lēmumu nosūtīt Padomei un Komisijai.
               
            
         (1)  OV L 201, 27.7.2012., 1. lpp.
      
      
         (2)  OV L 337, 23.12.2015., 1. lpp.